ตลาดหุ้นเอเชียปรับตัวลงบ่ายนี้ จับตาจีน-ผลประชุมเฟด
ตลาดหุ้นเอเชียส่วนใหญ่ปรับตัวลงในการซื้อขายช่วงบ่ายวันนี้ ขณะที่นักลงทุนระมัดระวังการซื้อขาย และรอดูท่าทีการใช้มาตรการกระตุ้นเศรษฐกิจของจีน ภายหลังจากที่ธนาคารกลางจีนได้ปรับลดสัดส่วนการกันสำรองสำหรับธนาคารพาณิชย์ไปเมื่อสัปดาห์ที่แล้ว รวมทั้งผลการประชุมของคณะกรรมการกำหนดนโยบายการเงินของธนาคารกลางสหรัฐ (เฟด) ซึ่งจะเสร็จสิ้นในวันนี้ ตามเวลาสหรัฐ
29 เม.ย. 2558

สำนักข่าวอินโฟเควสท์ รายงานตลาดหุ้นเอเชียส่วนใหญ่ปรับตัวลงในการซื้อขายช่วงบ่ายวันนี้ ขณะที่นักลงทุนระมัดระวังการซื้อขาย และรอดูท่าทีการใช้มาตรการกระตุ้นเศรษฐกิจของจีน ภายหลังจากที่ธนาคารกลางจีนได้ปรับลดสัดส่วนการกันสำรองสำหรับธนาคารพาณิชย์ไปเมื่อสัปดาห์ที่แล้ว รวมทั้งผลการประชุมของคณะกรรมการกำหนดนโยบายการเงินของธนาคารกลางสหรัฐ (เฟด) ซึ่งจะเสร็จสิ้นในวันนี้ ตามเวลาสหรัฐ
ดัชนี FBMKLCI ตลาดหุ้นมาเลเซียปิดภาคเช้าที่ 1,847.43 จุด ลดลง 7.63 จุด, -0.41% ดัชนี HSI ตลาดหุ้นฮ่องกงปิดภาคเช้าที่ 28,310.32 จุด ลดลง 132.43 จุด, -0.47% และดัชนีเซี่ยงไฮ้คอมโพสิตอ่อนตัว 0.4% แตะ 4,460.43 จุด เมื่อเวลา 11.30 น.ตามเวลาท้องถิ่น
หุ้นซัมซุง ขยับขึ้น 0.9% แม้ว่า บริษัทรายงานตัวเลขกำไรสุทธิไตรมาสแรกที่ร่วงลงถึง 39%
ทั้งนี้ นักวิเคราะห์คาดการณ์ว่า เฟดจะยังไม่ปรับขึ้นอัตราดอกเบี้ยจนกว่าจะถึงการประชุมเดือนก.ย. เมื่อพิจารณาจากข้อมูลเศรษฐกิจที่อ่อนแอของสหรัฐ
 